Eelnõu
NARVA LINNAVALITSUS

KORRALDUS

Narva
_____________2020 nr ______

Narva Linnavalitsuse 11.11.2020. a korralduse nr 798-k „Linna asutuste töökorraldusest“ muutmine
1. Asjaolud ja menetluse käik
Narva Linnavalitsuse 11.11.2020. a korraldusega nr 798-k „Linna asutuste töökorraldusest“ on tulenevalt Narva linnas COVID-19 nakkushaiguse levikust kehtestatud piirangud linna asutuste, sh üldhariduskoolide, töökorraldusele. Korralduse kehtiva regulatsiooni kohaselt toimub õppeprotsess põhikoolis kontaktõppe vormis ning gümnaasiumiastmes distantsõppe vormis.

Samas annavad koolide töökorraldust puudutavaid haldusakte ka riigiasutused. Terviseameti 23.11.2020. a korraldusega nr 1.1-15/20/11 kohaldati koolidele gümnaasiumiastmes alates 30.11.2020 liikumispiirangut ning jätkati õpet e-õppena kuni 10.01.2021 või korralduse kehtetuks tunnistamiseni. Terviseameti 09.12.2020. a korraldusega nr 1.1-15/20/19 kohaldati koolide II ja III kooliastmetele alates 10.12.2020 liikumispiirangut ning jätkati õpet e-õppena kuni 10.01.2021 või korralduse kehtetuks tunnistamiseni.
Et vältida üldhariduskoolide töökorraldust puudutavate haldusaktide dubleerimist ning õigusselguse huvides muudetakse alates 10.12.2020. a Narva Linnavalitsuse 11.11.2020. a korraldus nr 798-k „Linna asutuste töökorraldusest“, tunnistades kehtetuks korralduse punkt 3.1. Edaspidi lähtutakse üldhariduskoolide tegevuse korraldamisel Terviseameti ja/või Vabariigi Valitsuse antud haldusaktidest.
2 . Õiguslikud alused
2.1 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.

2.2 Haldusmenetluse seaduse § 68 lõike 2 alusel haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Muuta Narva Linnavalitsuse 11.11.2020. a korraldus nr 798-k „Linna asutuste töökorraldusest“, tunnistades kehtetuks punkt 3.1.
4. Rakendussätted
4.1 Korraldus jõustub 10.12.2020. a.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Jelena Golubeva
Linnavalitsuse liige
Üllar Kaljuste
linnapea ülesannetes
Linnasekretär
